| Bilag 5 – Kundens medvirken |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult.

Dette standardbilag er et kategori A-bilag. Kategori A betyder, at standardbilaget er klar til brug evt. med mindre tilpasninger og konkrete forretningsmæssige beslutninger. Det skal dog verificeres, at standardbilaget er dækkende for Kundens behov. Dette bilag skal således tilpasses i overensstemmelse med Kundens konkrete forhold og den øvrige tilpasning af standardkontraktmaterialet.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

I dette standardbilag er det forudsat, at Leverandøren ikke kan stille krav til Kundens medvirken. I en udbudsretlig kontekst skal tilbuddene og kontrakten således baseres på Kundens beskrivelse af Kundens medvirken. I konkrete udbud kan det overvejes at lade Leverandøren anføre sine krav til Kundens medvirken, idet dette dog skal ske i overensstemmelse med de af Kundens beskrevne rammer og i overensstemmelse med de udbudsretlige regler, idet bl.a. bør overvejes, om Leverandørens krav til Kundens skal indgå i tilbudsevalueringen. Efter omstændighederne kan en passende inddragelse af Kunden således understøtte fx et evalueringskriterium om ”leverancesikkerhed”, mens inddragelse af Kunden samtidig kan indebære omkostninger, der kan indgå i den økonomiske del af tilbudsevalueringen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 5, Kundens medvirken i følgende punkter:*

* *Punkt 6 (Kundens medvirken)*
* *Punkt 33 (Sikkerhed)*

*Vejledning til Leverandøren slettes inden kontraktunderskrift.]*

1. Indholdsfortegnelse

[1. Indledning 4](#_Toc517165160)

[2. Generelt om kundens medvirken 4](#_Toc517165161)

# Indledning

Dette bilag indeholder beskrivelsen af Kundens medvirken under Kontrakten. Dette bilag angiver således de ressourcer og kompetencer, som Kunden stiller til rådighed i relation til Kontrakten.

Kundens medvirken omfatter tillige medvirken fra Kundens Øvrige Leverandører i det omfang, det er beskrevet i Kontrakten, herunder i Bilag 2 (Tidsplan).

Kundens ressourcer kan fx benyttes af Leverandøren i forbindelse med rådføring, støtte og sparring i relation til Kontraktens opfyldelse i det af Kundens beskrevne omfang. Kundens ressourcer kan ikke benyttes af Leverandøren som egentlige projektressourcer.

# Generelt om kundens medvirken

De tidsmæssige rammer for Kundens medvirken indtil Transitionsdagen fremgår af Bilag 2 (Tidsplan) og Bilag 2.b (Detaljeret tidsplan frem til godkendt driftsprøve).

Kundens medvirken efter Transitionsdagen er begrænset til at omfatte den indsats, som Kundens allokerede medarbejdere, der er angivet i Bilag 4.b (Allokerede Nøglemedarbejdere), kan yde indenfor Aftalt Arbejdstid under hensyntagen til, at Kundens allokerede medarbejdere kan have arbejdsopgaver relateret til andre opgaver, der skal håndteres indenfor samme Aftalt Arbejdstid.

Kunden deltager i Samarbejdsorganisationen som beskrevet i Bilag 4.a (Samarbejdsorganisation).